Arvoisat katsojat! Tervetuloa Herra käyttää lääkäriä -ohjelmaan!
Näissä jaksoissa puhumme aivojen toiminnasta ja aivosairauksista.
Aivothan ovat maailmankaikkeuden monimutkaisin laite.
Aivoissasi on enemmän rakenteita ja toimintoja, -
kuin koko maailmankaikkeudessa yhteensä.
Olemme Jumalan kuvia.
Jumala on antanut meille valtavan hienot aivot, -
jotta me voimme ymmärtää Hänen töitään ja tutkia niitä.
Jumala on halunnut, että me pääsemme selville -
aivan hämärästikin Hänen neroudes- taan ja valtavasta luomistyöstään.
Siksi meille on annettu päähän valtavan hieno instrumentti.
Tässä langenneessa maailmassa on kuitenkin myös sairauksia.
Lääkärin ja potilaan kannalta aivosairaudet ovat erittäin tärkeitä.
Elinikämme on rajoitettu keskim. 70-vuoteen -
ja vahvimmat elävät 80-vuotiaiksi, kuten Psalmissa sanotaan.
Tämä on siis lyhyt episodi, silmänräpäys, iankaikkisuudessa.
Maailmahan on luotu Jeesuksen toimesta ja Häntä varten.
Tehtävämme täällä maailmassa on tulla tuntemaan Jeesus.
Se on kaiken tarkoitus, kun joku miettii, -
miksi tämä on olemassa ja minne me menemme.
Suurimmat kysytyt kysymykset kaikissa kulttuureissa ovat: -
Miksi tämä on olemassa? Mikä tämän tarkoitus on?
Minne olemme menossa?
Taustasta riippuen tätä kysellään, koska ihmisillä on omatunto, -
ja Jumala on pannut ihmisten sydämeen kaipuun iankaikkisuuteen.
Otan nyt lääkärin kannalta aivosairaudet esiin, -
koska erityisesti muutamista sairauksista on tullut -
paljon uutta tietoa ja niiden tunteminen on tosi tärkeää.
Jokaisen ihmisen on osattava tehdä alustava diagnoosi, -
koska se toimintaikkuna on vain muutamia tunteja.
Juuri julkaistiin hollantilainen tutkimus, joka osoittaa seuraavaa: -
Joka 2. nainen ja joka 3. mies länsimaissa -
on vaarassa sairastua muistisairauteen, -
aivohalvaukseen tai Parkinsonin tautiin.
Tämä on tuore hollantilaistutkimus, -
joka julkaistiin muutama viikko sitten eli syyskuussa 2020.
Tästä syystä näistä asioista on syytä puhua.
Suomessa voidaan todeta, että joka 3. suomalainen sairastuu -
aivoverenkiertohäiriöön eli aivoinfarktiin tai aivoverenvuotoon -
elämänsä aikana. Näin isosta asiasta puhutaan aivosairauksissa.
Aivoverenkierron häiriöt eli aivoinfarkti tai aivoverenvuoto -
pitäisi jokaisen suomalaisen osata diagnosoida.
Tämä on äärettömän tärkeää ja tulen toistamaan tätä, -
koska jokaisen suomalaisen pitäisi osata 3 kohdan oiretesti.
Miksi näin? Aivoverenkierron häiriön oireet pitää -
jokaisen osata tunnistaa! Miksi?
Siksi, että hoitoon pitää päästä mahdollisimman nopeasti!
Siis ikkuna on vain joitakin tunteja. Tähän vielä palaan.
Alkajaisiksi haluaisin sanoa, että se on eräs tärkeimmistä osista, -
mihin haluan katsojien huomiota kiinnittää tässä sarjassa.
Joka 3:nnen sairastuttava aivo- verenkierron häiriö on vakava tila.
Tämän ohjelmasarjan jälkeen pitäisi pystyä tunnistamaan oireet.
Se on tärkeää, koska jos oireita tulee, -
niin oireiden ohimenoa ei saa jäädä odottamaan.
Ei nukuta yön yli, koska silloin peli on menetetty.
Tämä on hyvin tärkeää. Jokaisen on siis hyvä tunnistaa oireet.
Aivoverenkiertohäiriön saanut ei välttämättä pysty soittamaan apua.
Asia on siis sinun vastuullasi. Paikalla olevien vastuulla on -
hälyttää apua, koska potilas ei siihen välttämättä itse pysty.
On hyvä muistaa, että tämä häiriö voi tulla milloin vain.
Kotona, etätöissä tai lomalla tai kesämökillä. Ei se paikkaa katso.
Tätä ohjelmaa tehtäessä meillä on koronaepidemia käynnissä -
ja ehkä toinen aaltokin käynnistymässä.
Sitäkin tärkeämpää on nyt olla tarkkana.
Suomessa nyt (syyskuussa 2020) terveydenhuolto on huolissaan siitä, -
että aivoverenkierron häiriöitä ei tunnisteta eikä hoideta, -
kun koronan pelossa ei hakeuduta päivystykseen.
Ne pelkäävät saavansa siellä tartunnan, -
mutta sitä ei ole syytä nyt tässä ajatella.
Jos oireita tulee, niin heti välittömästi päivystykseen!
Joka 3. suomalaiseen iskevä aivoverenkiertohäiriö -
ei ole koskaan kiireetön asia, jota voisi jäädä ihmettelemään.
Eivät myöskään ne lievemmät oireet, kuten ohimenevä TIA-kohtaus, -
joka on hetkellinen aivojen verenkierron puute.
Hoito ei voi siis odottaa paria kuukautta. Silloin on myöhäistä.
Kuten sanoin, tähän palaan ja tulen sitä toistamaan, -
koska tämän pitäisi olla jokaisen "selkäytimessä", että osaa toimia.
No, ihmisaivot ovat todellakin hämmästyttävät.
Ne ovat maailmankaikkeuden moni- mutkaisin rakenne, kuten totesin.
Maailmankaikkeus on miljardeja galakseja miljardeine tähtineen, -
mutta sinun aivoissasi on enemmän informaatiota -
kuin koko maailmankaikkeudessa yhteensä informaation tasolla.
Ihmisaivoista tehdään joskus pilkkaa.
Pitäisin tätä melkein jumalanpilkkana, kun sanotaan, -
että meillä on simpanssin kanssa yhteinen esi-isä, -
joka eli 6 milj. vuotta sitten ja ihmisen ja simpanssin ero on 1 %.
Nykyään ei kuulemma enää ymmärretä prosenttilaskua.
Luotan siihen, että sinä ymmärrät sen.
Kun oppikirjoissa yliopistoissa, akatemioissa ym. toitotetaan, -
että eroamme simpansseista vain 1 %:n verran, -
niin voit itse laskea, onko se 1 %. Simpanssin aivot ovat noin 350 g -
ja ihmisen aivot 1 350 g. Mielestäni ero on suurempi kuin 1 %.
No, miten ateistit ja evoluutioon (kehitysoppiin) uskovat selittävät, -
mistä kummasta tällainen laite ilmestyi?
Ne sanovat, että aivot lähtivät kehittymään jossain savannilla, -
kun ihminen putosi puusta ja oppi grillaamaan lihaa.
Siitä tuli niin paljon proteiinia, että se proteiinilla mässäily -
synnytti ihmisen aivot 2 miljoonassa vuodessa.
Tämähän on tietysti kerta kaikkiaan huvittava tarina, -
koska tämä tarkoittaisi, että kasvissyöjät olisivat tyhmempiä.
Näin ei ole, vaan he ovat yleensä terveempiä, älykkäitä -
ja elävät kauemmin. Tämä teoria ei siis päde, -
mutta palaan tähän uusdarvinistiseen evoluutiosatuiluun myöhemmin.
On hyvä muistaa, että tästä yliopistoakatemiakin on yhtä mieltä, -
että puhe ja kirjoitus olisivat jostain tyhjästä ilmestyneet -
n. 5 000 v. sitten. Pystyihmisellä ja esi-isillä olisi ollut turhaan -
ne isot aivot satojatuhansia vuosia, -
mutta ne olisivat alkaneet vasta n. 5 000 vuotta sitten pelittämään.
Tämähän on toinen tämmöinen hauska tarina, mitä kerrotaan -
ja täysin hatusta vetäisty.
Nimittäin puhe, kirjoitus, käsitteellinen ajattelu, -
eli se, mihin pystymme näillä Jumalan kuvalleen antamilla aivoilla, -
se vaatii kielioppia.
Ei simpanssi koskaan puhu, -
koska sillä ei ole käsitteellistä ajattelua -
eikä sen kurkunpää ole "puheasennossa".
Puhuminen ei ole mitään örinää, vaikka voi joskus siltä kuulostaa.
Se näet edellyttää kielioppia. Puhumiseen tarvitaan kielioppia.
Mistä se kielioppi tuli? Se onkin hyvä kysymys.
Miksi se tuli vasta 5 000 vuotta sitten, -
että voitiin puhua, kirjoittaa ja käyttää kieltä? Vastausta ei ole.
Vastaus on, että Jumala on antanut sen meille lahjana, -
jotta voimme lukea kirjoituksia, puhua, kirjoittaa, ylistää Jumalaa.
Ihmisen erottaa simpansseista aivojen käsittämätön kasvunopeus.
Olemme olleet kaikki kohdussa 9 kk.
Erityisesti 5 ensimmäisen elinvuoden aikana -
ihmisellä aivojen valtava kasvu erottaa meidät eläimistä, -
kuten simpansseista. Simpanssilla ei tapahdu mitään, -
mutta ihmisellä ensimmäisinä elinvuosina jotain vallan merkillistä!
Ajattele, että vastasyntyneen energiasta -
eli sen juomasta äidinmaidosta jopa 50 % ohjautuu hermoston kasvuun!
Tämä on hämmästyttävää! Voisi kysyä, mitä selviytymisetua -
savannilla/viidakossa on siitä, että se energia menee siihen.
Ei tietenkään mitään, mutta Jumala on halunnut, että saamme nämä aivot -
ja siinä on ohjattu puolet ravinnosta aivojen kasvuun.
Ajattele, että kahden ensimmäisen elinvuoden aikana...
Tämä on hyvä jokaisen isän ja äidin tietää.
Lapsi on tästä syystä muuten erittäin infektioaltis.
Minun mielipiteeni ja monien lääkäreiden mielipide on, -
ettei alle 2-3-vuotiasta mielellään pantaisi isoihin päiväkotiryhmiin.
Infektioita vastaan taistelu rasittaa lapsia, -
ja energia pitäisi säästää siihen aivojen kasvuun.
En halua moittia lapsensa päivähoitoon vieviä, -
mutta soisin ryhmien olevan vähän pienempiä infektioiden takia.
Tutkimuksista tiedetään, että alle 2-vuotiaalla päiväkotilapsella -
voi olla 6 kertaa enemmän infektioita kuin kotona olevalla.
No, mitä kahden ensimmäisen elinvuoden aikana tapahtuu?
Sinä aikana ihmislapsen aivoihin tulee -
joka tunti yli 14 miljoonaa solua!
Kasvunopeus on sama kuin kohdussa 9 kuukauden aikana.
Ajattele, että lapselle tulee ensimmäisen kahden vuoden aikana -
yli 14 miljoonaa aivosolua/tunti!
Ne verkostoituvat, niitä järjestellään, -
osittain karsitaan ja rakennetaan valtavia hermoverkkoja.
Siksi lapselle rauha 2 ensimmäisen vuoden aikana on niin tärkeä.
Sitä ei pitäisi rasittaa jatkuvalla infektiolla.
Ensimmäisen kahden vuoden aikana hermosolujen välisiä yhteyksiä -
syntyy kasvaviin ihmisaivoihin yli 14 miljardia/tunti.
Tässäkin studiossa on paljon johtoja.
Jos täällä pitäisi 14 miljardia johtoa/tunti yhdistää oikein, -
niin kyllä olisi aika mahdoton urakka.
Silti ihmisaivoissa kahden ensimmäisen elinvuoden aikana -
hermosolujen välisiä piuhayhteyksiä syntyy -
yli 14 000 miljoonaa/tunti. Tällainen laite siellä on.
Se ohjelmoitu verkostokytkentäkaavio...
Miten nero Jumala onkaan, -
kun halkaisijaltaan 1 mm:n hedelmöityneeseen munasoluun on -
kaikki tämäkin informaatio tallennettu ja toteutettu.
Tämä on niin ihmeellistä!
Emme me ymmärrä, miten se tapahtuu. Se nyt vaan tapahtuu.
Näin valtavan nero ja ylistettävä Jumala on tehdessään tätä!
Nämä ovat niitä asioita, joita emme kerta kaikkiaan tiedä.
Voimme vain nostaa hattua ja ylistää Jumalan suuruutta.
Lapsilla on toinen kasvupyrähdys 5-6-vuotiaina.
Yhtäkkiä pituuskasvuun tulee pieni tauko, -
ja aivoja rakennetaan siinä vaiheessa.
Ihmisen lapsuusaika on pitkä.
Pojilla kasvu jatkuu 18-vuotiaaksi asti ja tytöillä noin 16:een.
Tytöt ovat vähän kypsempiä ja tietyssä kouluvaiheessa parempia.
Pääsykokeet ym. sujuvat poikia pa- remmin. Ihan fysiologinen tosiasia.
Pitkä lapsuusaika tarvitaan, koska tarvitsemme kaikki ne taidot, -
jotka erottavat meidät eläimistä. Sekin on vahva todistus luomisesta.
Mitä hyötyä savannilla/viidakossa olisi 16-vuotisesta lapsuudesta?
Simpanssit hyppivät heti puissa ja muistuttavat aikuisia nopeammin, -
mutta ihminen tarvitsee pitkän lapsuuden.
Tähän voisin lisätä, että vaikka pojat kasvavat 18-vuotiaiksi -
ja tytöt 16-vuotiaiksi, niin aivot ovat aikuiset vasta 24-vuotiaina.
Siksi sitä ennen ehtii tehdä tavat- tomasti tyhmyyksiä - teinit ym.
Tämä täytyy vanhempien muistaa, -
että teinien ja nuorten meno on sellaista vilkasta.
Siitä puuttuu se kristallisoitunut äly, mikä vanhemmilla on.
Niillä on elämänkokemusta ja tyh- myyksiä tehdään nuoria vähemmän.
Koetetaan ymmärtää tämä. Tämä on ajankohtainen, -
koska viikonloppuna oli kuusi tosi pahaa auto-onnettomuutta, -
joissa olivat osallisina 17-vuotiaina ajokortin saaneet.
He luulevat olevansa kimiräikkösiä 17-vuotiaina ja ajavat puuhun jne.
Se osoittaa sitä, että puuttuu varovaisuus.
Olen kirjoittanut nuorille mopokortteja ja lääkärintodistuksia -
ja aina teroittanut, että ennen oli se 80-lätkä -
eikä saanut ajaa lujempaa, niin muistat, että menee vähint. 1 vuosi, -
ennen kuin hallitset ajamisen. Sitä ennen ajat hitaasti, -
varovasti, maltilla. Ei sitä opi käden käänteessä. Minimi on vuosi.
Siksi se nopeusrajoitus aikanaan oli hyvä.
En ymmärrä, miksi se piti poistaa.
No, eläimen kasvu aikuiseksi on lyhyt toisin kuin ihmisillä.
Siinäkin näkyy Jumalan tarkoituksenmukainen suunnittelu.
Eläinten kannalta on tarkoituksen- mukaista kehittyä nopeasti, -
koska niiden on tultava heti toimeen luonnossa.
Mm. poikaset lähtevät lentoon suoraan linnunpöntöstä.
Eivät ne ole lentokoulua käyneet. Se on vaistonvarainen käytös, -
joka on ohjelmoitu DNA:han.
Ne painelevat pöntöstä suoraan lentoon. Luoja on sen ohjelmoinut.
Samoin olen aina sanonut, että 20 min. savannille syntymisestä -
kirahvin vasa lähtee kävelemään, koska se on tarkoituksenmukaista.
Ei Jumala ihmistä suunnitellut niin, -
että vauvat 20 min. päästä kävelisivät sairaalasta kotiin äiteineen.
Se ei ole tarkoituksenmukaista. Kaikissa näissä ilmiöissä on -
paras mahdollinen ratkaisu kunkin otuksen kohdalla.
Ihminenhän ei tietenkään ole mikään eläin.
Mihin tahansa katsomme luomakunnassa, me näemme, -
että siinä on nerokas optimaalinen, paras mahdollinen suunnittelu.
On turhaa puhetta, että luonnossa ei olisi merkkiä suunnittelusta.
Se on katsojan silmässä tietysti.
Sanoin, että aivot ovat todella hieno instrumentti.
Aivoissamme on mikroprosessoreita -
miljoona miljardia kappaletta. Lisäksi siellä on johtoja, -
joita syntyi 14 000 miljoonaa/tunti ensimmäisinä elinvuosina.
Täällä päässä on satojatuhansia kilometrejä johtoja!
Sen johdon voisi kiertää 40 kertaa maapallon ympäri, -
jos tuosta lähdettäisiin vetämään sitä piuhaa, mitä minulla on -
100 miljardin aivosolun välissä kytkentöineen.
Jos sähkömies joutuisi kytkemään aivosi kytkennät kohdalleen -
ja tekisi sitä 24/7, niin siltä menisi 30 miljoonaa vuotta.
Se pitää tehdä oikein: jokainen piuha oikeaan paikkaan.
Sanopa, kuinka sattuma olisi luonut tällaisen kytkentäkaavion -
1 mm:n kokoiseen munasoluun? Kyllä Jumala on todella nero!
Kytkentäkaavio on siis pakattu munasolun DNA:han, -
tietopankkiin ja tietojenkäsittely- järjestelmiin.
Mehän tiedämme nykyään, että solun DNA rakentaa RNA:ta, -
jota voisi kutsua RNA-tietokoneeksi.
Viime vuosina on saatu näyttöä, että se ei ollutkaan tietovarasto.
Se on ohjelmoitu tietokone.
Eikä siinä kaikki. Ihmisaivot päivittyvät ja muovautuvat itsestään.
Ei tarvitse ostaa lisenssejä eikä ottaa uusia päivityksiä.
Ne päivittyvät itsestään, muovautuvat ja ohjelmoivat itseään.
Ohjelma muuttuu sen mukaan, millaista vastetta siltä pyydetään.
Uutta verkostoitumista tapahtuu koko ajan.
Aikanaan luultiin, että saatuasi aivot, ne vaan rappeutuvat.
Menetät koko ajan pääomaa, mutta näin ei ole.
Aivoissa on kantasoluja, jotka erikoistuvat aivosoluiksi.
Kuormitettaessa ja rasitettaessa aivoja sinne syntyy uusia soluja -
ja uusia verkostoja koko ajan. Jos et rasita, tylsistyt -
ja menetät verkostoa. Se on siis elävä, -
itsestään päivittyvä ja muovautuva tietokone.
Tämän takia esim. lukeminen on niin tärkeää.
Keskustelin pari kuukautta sitten -
erään rippikoulunsa päättäneen nuoren kanssa, joka valitti, -
että opettaja aina vaan käskee meidän lukea.
Nuori mies oli hyvin älykäs ja mukava ja kysyin: -
"Onko opettaja sanonut, miksi pitää lukea?"
No, se ei ollut mennyt ihan perille. Se pitää selittää.
Sen takia pitää lukea, että informaatio tulee silmänpohjaan, -
joka on aivokudosta. Se menee puhe- ja kielenkäsittelykeskuksiin, -
joita eläimillä ei ole.
Siellä syttyy "lamppu", ja se verkostoituu.
Jos et lue, olet hukassa. Silloin näkökuori ei välitä -
puhekeskuksiin infoa, joka auttaa sinua tuottamaan esim. tekstiä.
Se alue surkastuu. Jos haluat opiskella ammatin, -
mikä on tietysti kaikille suotavaa, pitää lukea 1-2 metrin pino kirjoja.
Ei siihen ole mitään oikotietä.
Jos luet lapsena, se on hirveän hieno pääoma.
Se myös estää sinua dementoitumasta, sen me tiedämme.
Se verkostoituu; tulee uusia soluja ja verkkoja, verkostoyhteyksiä -
näkökuorelle ja puhekeskuksiin, kun luet.
Jos et sitä tee, ne surkastuvat.
Kissanpoika syntyy sokeana. Jos sille pannaan side silmille, -
eikä sitä poisteta, se ei kohta näekään mitään, -
koska silmänpohjaan ei tule informaatiota, -
joka saisi näkötoiminnan verkostoitumaan.
En voi siis liikaa alleviivata lukemisen tärkeyttä.
Tämä on hurjan tärkeä asia.
Nykylapsilta ja -nuorilta menee kaikki nukkumiselta liikenevä aika -
ruudun katsomiseen: tietokone, televisio, älypuhelin.
Se ei ole kuitenkaan hyvä asia.
Silloin otetaan vain passiivista informaatiota. Itse pitää lukea.
Varttuneemmille se on ihan yhtä tärkeää eikä katso ikää ollenkaan.
Isovanhemmat oppivat hyvin, jos niillä on intoa, -
käyttämään uusia tietojenkäsittely- ohjelmia ja älylaitteita.
Ei se ole iästä kiinni ollenkaan. Siellä kantasolut tuottavat -
uusia soluja ja uusia verkkoja.
Sama tapahtuu aivovaurioissa.
Päässäsi oleva tietokone on siis erittäin plastinen ja muovautuva.
On todella tärkeää, että lapselle/nuorelle/kenelle tahansa -
opetetaan lukemisen tärkeys. Se ei ole vain katsomista.
Se on kokonaisvaltaista aivojen virkistystoimintaa.
Lapsilla lukeminen estää vanhuus- iällä dementoitumisen.
Aikuisilla lukeminen myös estää sitä.
Olen sanonut eläkeläisille, että jos haluat välttää muistisairauksia, -
niin opiskele eläkkeen ratoksi vaikka heprean kieli.
Silloin tulee uutta toimintaa ja haastetta aivoille.
Aivothan ovat todella sellainen laite, -
että ne vastaanottavat kehon eri aistinelimistä joka sekunti -
miljardeja bittejä tietoa, jota aivot käsittelevät.
Tämän tiedon avulla aivot hallitsevat elimistöäsi säätäen toimintoja.
Suurin osa säätelyä on tiedostamatonta - onneksi.
Jos tietoisesti pitäisi säätää elimistön toimintaa, ei tulisi mitään.
Voidaan ylistää ja kiittää Jumalaa tästä valtavan hienosta laitteesta.
Jatkan aivojen rakenteesta vielä seuraavassa jaksossa, -
koska on tärkeää ymmärtää, mikä aarre korviemme välissä on -
miten sitä hoidetaan ja miten estetään sairauksia.
Kaikkia ei tiedetä. Aika paljon tiedetään.
Se tiedetään, miten voidaan näitä ikäviä muistisairauksia, -
aivoverenvuotoja ja muita aivosairauksia estää.
Nämä ovat hyvin tärkeitä asioita, -
koska voit itse tehdä paljon aivojesi hyväksi.
Kiitos, kun olit mukana Herra käyttää lääkäriä -ohjelmassa.
Tekstitys: Tuula-Riitta Virrankare